# CITES

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*
CITES

multilateral treaty| Idioma di obra/nomber | Ingles, franses, spañó  |
| Fecha | 3 mart 1973  |
| Wèpsait ofisial |   |
| Effective date | 1 yüli 1975  |
| Amended by | AMENDMENT TO ARTICLE XI, PARAGRAPH 3, SUB-PARAGRAPH (a) OF THE CONVENTION ON INTERNATIONAL TRADE IN ENDANGERED SPECIES OF WILD FAUNA  |
| Depositary | Swiss Federal Council  |
| Maintained by | Secretariat of the Convention on International Trade in Endangered Species of Wild Fauna and Flora  |
| Law identifier | 昭和55年条約第25号  |

  From Wikidata
Paisnan ku a ratifiká e Tratado di CITES
**Convention on International Trade in Endangered Species of Wild Fauna and Flora** (“Konvenshon riba Komersio Internashonal di Espesienan den peliger di Ekstinshon di Founa i Flora Salvahe"), abreviá **CITES** ta un tratado internashonal. E meta prinsipal di e tratado ta sigura ku komersio internashonal di animal i mata salvahe no ta pone nan eksistensia den peliger. Esaki ta wòrdu hasi pa medio di un sistema di permiso di importashon i (re)eksportashon.

E tratado ta data di 1973 i a bai na vigor na 1975. Te ku 2016 el a wòrdu ratifiká pa 183 pais. Den e tratado tin reglanan stipulá pa protehá alrededor di 5.800 espesie di animal i 30.000 espesie di mata. Pa e espesienan aki a traha tres lista komo anekso, indikando nan nivel di protekshon. Nan ta:

* **Lista I**: espesie ku ta menasá ku ekstinshon i pues no por tuma for di naturalesa pa eksportashon. Algun ehèmpel: bayena i dòlfein, olifanti, rinoceronte, hopi espesie di makaku, tiger, hopi espesie di lora, turtuga, lagadishi, *Agave parviflora*, *Aloe rauhii*, i orkidia *Vanda coerulea*.
* **Lista II**: espesie por wòrdu eksportá solamente si un pèrmit di CITES a wòrdu emití. Esaki ta inkluí, por ehèmpel, hopi espesie di predadó i krokodel, tur kolebra gigante, vários molusko, hopi espesie di koral, i e sukulentenan *Didierea madagascariensis* i *Didierea trollii* di Madagascar. Sientífikonan ta evaluando kontinuamente si ainda por emití pèrmitnan.
* **Lista III**: espesie ku nan eksportashon ta wòrdu monitoriá dor di e pais kaminda e espesie tin presensia i ta pidi asistensia di otro paisnan.

No solamente animal bibu i matanan di e espesie designá ta wòrdu protehá, sino tambe produktonan derivá manera webu, pluma, rais òf (eskulturanan di) palu ta wòrdu protehá.

CITES ta aplikabel solamente pa e trafikashon (internashonal) di espesienan protehá, no pa protekshon lokal. Paisnan ku ta parti di e tratado di CITES ta obligá pa implementá legislashon nashonal ku ta protehá espesienan salvahe protehá.

Dor ku e listanan anekso di CITES ta referi solamente na espesienan den peliger di trafikashon, hopi biaha e listanan aki no ta korespondé ku e Lista Kòrá di IUCN. Pues, un espesie (krítikamente) menasá ku ekstinshon no nesesariamente ta un espesie (striktamente) protehá.

## CITES na Karibe Hulandes

Produktonan traha di kueru di reptil
Sertifikado di Austria di un turtuga mediteraneo
Reino Hulandes ta forma parti di e Konvenio di CITES, i e tratado ta aplikabel tambe na Karibe Hulandes: Aruba, Kòrsou, Boneiru, Sint Maarten, Sint Eustatius, i Saba.
Kada isla tin su propio base legal pa implementá e obligashonnan di CITES, ku ta inkluí kontrol riba (re)eksportashon i importashon di espesie protehá manera koral, reptil, orkidia, i otro. Ku e implementashon di CITES a pone fin na e kontrabanda di animal i mata, partikularmente para i kueru di reptil, for di Venezuela i Colombia via Aruba i Kòrsou.

Aruba ta forma parti di e Konvenio di CITES desde dia 29 di mart 1995. E Departamento di Naturalesa i Medio Ambiente (DNM) ta e outoridat nashonal pa implementashon i monitor. Eksportashon di ophetonan protehá, manera koral, karkó (*Lobatus gigas*, antes *Strombus gigas*) i sierto mata salvahe ta prohibí òf suheto na reglanan strikto.

Desde dia 30 di novèmber 1999, Antias Hulandes (konstituí pa sinku isla), a implementá e Konvenio di CITES. E kuerpo enkargá pa su implementashon tabata e Ministerio di Salubridat, Medio Ambiente i Naturalesa na Kòrsou. E pais tambe a prohibí eksportashon di varios produkto di orígen natural, inklusivo di koral i karkó.

Den 2010, *Wet grondslagen natuurbeheer & -bescherming BES* a kuminsa reglá implementashon di CITES den Boneiru, Sint Eustatius i Saba. E lei aki ta stipulá prohibishon di eksportashon di animal i mata protehá bibu òf morto, inkluso pa Hulanda, sin permiso ofisial. Koral i karkó ta protehá striktamente. Den Hulanda Karibense tin kasi 200 espesie ku ta menshoná riba e listanan I òf II di CITES.

E tabla aki bou ta duna un resumen di e leinan lokal, outoridatnan ku ta otorgá pèrmit i entidatnan ku ta enkargá pa hasi kontrol i mantenshon di lei riba kada isla. Den varios kaso eksportashon sin pèrmit ta prohibí, i violashon di e reglanan aki por kondusí na but i/òf persekushon penal.

**Implementashon di CITES den Karibe Hulandes**| Isla | Leinan CITES lokal | Outoridat pa pèrmit | Kuerpo di kontrol i mantenshon | Nota |
| --- | --- | --- | --- | --- |
|  Aruba | \* Lv Natuurbescherming (2007) \* Landsbesluit CITES | Departamento di Naturalesa y Ambiente (DNM) | Duana, KPA, DNM | Leinan nashonal ta regulá exportashon di espesie protehá, inkluyendo koral. |
|  Kòrsou | \* Lv Grondslagen Natuurbeheer & -bescherming (1998) \* Uitvoeringsbesluit CITES | Departamento di Maneho Ambiental | Duana, polis | Exportashon di flora i founa protehá ta regulá; koral no por eksportá sin pèrmit. |
|  Boneiru | \* Wet natuurbeheer & -bescherming BES (2010) \* Besluit uitvoering CITES BES | LVV Bonaire ku Servisio di Reino Hulanda Karibense (RCN) | RCN, duana, polis | Varios espesie ta bou di protekshon; eksportashon di espesienan riba lista ta eksigí pèrmit. |
|  Saba | Saba Conservation Foundation (SCF) ku RCN | SCF, duana, polis | Espesie marino den protekshon spesial; eksportashon pa investigashon eksigí pèrmit. |
|  Sint Eustatius | STENAPA ku RCN | STENAPA, duana | Flora i founa protehá; eksportashon ta eksigí pèrmit. |
|  Sint Maarten | \* National Decree to Implement CITES Obligations under the Kingdom Charter | Nature Foundation Sint Maarten | Duana, polis, Nature Foundation | Pèrmit ta nesesario; enforsamentu ta den desaroyo. |

## Espesie protehá den Karibe Hulandes

Karkó
Den Karibe Hulandes, hopi di e siguiente gruponan di organismo ta protehá bou di CITES:

* Koral (p.e. *Acropora palmata*)
* Karkó (*Lobatus gigas*)
* Turtuga marino (Cheloniidae i Dermochelyidae)
* Kadushi i orkidia salvahe (p.e. *Brassavola nodosa*)
* Lora (*Amazona barbadensis*) i Prikichi di Aruba (*Eupsittula pertinax arubensis*)

## Link eksterno

* CITES.org – wepsait ofisial di CITES
* Cites Communication material, DCNA
* Departamento di Natura y Medio Ambiente Aruba
* Informatiemateriaal beschermde dier- en plantensoorten (CITES) Caribisch Nederland ontwikkeld, RCN
* Nature Foundation Sint Maarten
* Uitvoeringsbeschikking Lv grondslagen natuurbeheer en -bescherming (P. B. 1998, no. 49)

|  |
| --- |
| Fuente, nota i/òf referensia |